pythainlp/thai-wiki-dataset-v3 huggingface dataset:
อ่ายตน

ไทอ่ายตน เป็นชาวไท ที่อพยพมาอาศัยในประเทศอินเดียปัจจุบัน  มีประชากร 5,500 คน นับถือศาสนาพุทธร้อยละ 92.09 ฮินดู ร้อยละ 7.91% ไทอ่ายตน มีถิ่นฐานเดิมอยู่ที่เมืองกอง (โมกอง) เช่นเดียวกันกับชาวไทคำยัง และชาวไทนะรา  เดิมทีชาวไทอ่ายตนเป็นพวกที่ส่งขันทีให้ราชสำนักเป็นประจำ ต่อมาถูกกริ้วจึงหนีมายังอัสสัม ตั้งหลักแหล่ง 2 แห่ง คือ ที่ภูเขานาคแห่งหนึ่ง และที่สิบสาคร อีกแห่งหนึ่ง มีผู้กล่าวว่ามีผู้กระทำผิดทางชู้สาวกับธิดาเจ้าฟ้า จึงถูกตอน คนไทเหล่านี้จึงได้ชื่อว่า "ไทอ่ายตอน" แต่ออกเสียงเป็น "ไทอ่ายตน" ชาวไทอ่ายตน มีอยู่หลายหมู่บ้านที่เมืองโคลาฆาต เช่น บ้านหิน บ้านน้ำท่วม บอราปัตเถิร ชาวอ่ายตนที่บอราปัตเถิร เล่ากันว่าพวกเขาอพยพมาจากเมืองรีเมืองราม และเจล้าน
ภาษาไทอ่ายตนมีลักษณะคล้ายกันกับภาษาไทอาหม จนอาจมีถิ่นฐานเดิมร่วมกัน การแต่งกายของหญิงชาวไทอ่ายตน แต่งกายคล้ายกับหญิงชาวไทพ่าเก  แต่นุ่งซิ่นดำแทนซิ่นลาย มีผ้าสไบเฉียงแบบไทย ทั้งชาวไทเหนือ ในยูนนาน และชาวไทเมา ตลอดจนชาวไทยในประเทศไทย
ส่วนชาวไทอ่ายตนที่ขริกะเตีย มีอยู่ 3 หมู่บ้าน คือ นานคาว ภลีชัน และเภชเภรี รวมเรียกว่า "สยามคาว" (หมู่บ้านสยาม) แต่ภาษาไทที่นี่นั่นสูญหายไปนานแล้ว แม้พ่อเฒ่าอายุ 70 ปีก็ยังจำไม่ได้ แม้ชาวไทอ่ายตนที่นี่ จะสูญเสียภาษาแล้ว แต่ก็ยังมีการผูกข้อมือรับขวัญ อาหารการกินก็คล้ายๆกับหมู่บ้านชาวไทอื่น ๆ รวมทั้งหนังสือ "ปู่สอนหลาน"ก็ยังเป็นคัมภีร์สำคัญของที่นี่ ถึงแม้จะไม่มีใครเข้าใจแล้ว
กลุ่มชาติพันธุ์ตระกูลภาษาขร้า-ไท
กลุ่มชาติพันธุ์ในประเทศอินเดีย
สงครามโคลน

สงครามโคลน (Clone Wars) เป็นความขัดแย้งสมมติต่อเนื่องในแฟรนไชส์ สตาร์ วอร์ส ของ จอร์จ ลูคัส ถูกกล่าวถึงครั้งแรกสั้น ๆ ใน ภาพยนตร์ สตาร์ วอร์ส เรื่องแรก (ความหวังใหม่, ค.ศ. 1977) แต่ตัวสงครามนั้นยังไม่ได้ปรากฏให้เห็น จนกระทั่งใน กองทัพโคลนส์จู่โจม (ค.ศ. 2002) และ ซิธชำระแค้น (ค.ศ. 2005) สงครามโคลนยังเป็นฉากหลังของ แอนิเมชันชุดสองมิติ (ค.ศ. 2003–2005), ภาพยนตร์แอนิเมชันสามมิติ (ค.ศ. 2008) และ แอนิเมชันชุดสามมิติ (ค.ศ. 2008–2014, 2020) นอกจากนี้ก็ยังปรากฏในหนังสือและเกม สตาร์ วอร์ส อีกมากมาย
สงครามโคลนคือสงครามที่ต่อสู้เพื่อป้องกันไม่ให้ระบบดาวเคราะห์หลายพันดวงแยกตัวออกจาก สาธารณรัฐกาแลกติก และก่อตั้ง "สหภาพพิภพอิสระ" ซึ่งมักเรียกกันว่า "ฝ่ายแบ่งแยก" โดยสงครามกินเวลาทั้งหมดสามปี สาธารณรัฐใช้กองทัพของโคลนทรูปเปอร์ นำโดยเจได ต่อต้านหุ่นรบของฝ่ายแบ่งแยก ความขัดแย้งนี้เป็นแผนที่อยู่ภายใต้การบงการของ พัลพาทีน สมุหนายกของสาธารณรัฐ ซึ่งแท้จริงแล้วเขาเป็นซิธลอร์ด เขาแอบสร้างสงครามเพื่อให้ตนได้อำนาจและในที่สุดเขาก็เปลี่ยนระบอบการปกครองจากประชาธิปไตยของสาธารณรัฐกาแลกติก มาเป็นเผด็จการของจักรวรรดิกาแลกติก ซึ่งปกครองโดยกลุ่มอุตสาหกรรมทหาร และปรากฏใน สตาร์ วอร์ส ไตรภาคเดิม
ลูคัสใช้การเรื่องราวของสงครามโคลนตอบคำถามเรื่องราวในไตรภาคเดิม เช่น จักรวรรดิกำเนิดขึ้นมาได้อย่างไรและอนาคิน สกายวอร์กเกอร์กลายเป็น ดาร์ธ เวเดอร์ ได้อย่างไร เหตุการณ์ทางการเมืองและการทหารของสงครามโคลน ได้รับแรงบันดาลใจจากความขัดแย้งในโลกแห่งความจริงและเหตุการณ์ในประวัติศาสตร์ เช่น ปฏิวัติฝรั่งเศสและสงครามนโปเลียน, สงครามโลกครั้งที่สองและสงครามกลางเมืองอเมริกา
==แนวคิดและการพัฒนา==
การอ้างอิงครั้งแรกของสงครามโคลนนั้นปรากฏอยู่ในบทร่างที่สามของ ภาพยนตร์เรื่องแรก โดย จอร์จ ลูคัส ซึ่งกล่าวถึง "ไดอารี่ของสงครามโคลน" ของนายพลเคโนบี สงครามถูกกล่าวถึงสองครั้งสั้น ๆ ในเวอร์ชันสุดท้ายของภาพยนตร์เรื่องนี้ กล่าวถึง โอบีวัน เคโนบี ทำหน้าที่เป็นนายพลที่รับใช้พ่อของ เลอา ออกานา ในช่วงระหว่างความขัดแย้ง ในระหว่างการเขียนบทร่างของ สตาร์ วอร์ส 2 (1980) ลูคัสตัดสินใจแนะนำตัวละครโคลนที่เคยมีส่วนเกี่ยวข้องกับสงครามโคลน ในบทร่างแรกของ ลีห์ แบรกเกตต์ ได้พัฒนาตัวละคร แลนโด คาลริสเซียน ให้เป็นโคลนจากดาวเคราะห์โคลนที่เกี่ยวข้องกับสงครามโคลนที่กล่าวถึงใน ความหวังใหม่ และเกือบจะสูญพันธุ์จากสงคราม โบบา เฟทท์ เคยได้รับการพิจารณาให้เป็นโคลนที่มาจากกลุ่ม ช็อกทรูปเปอร์ ที่เกือบจะถูกเจไดกวาดล้างจนหมดในช่วงสงครามโคลน อย่างไรก็ตาม แนวคิดเหล่านี้ไม่รวมอยู่ในเวอร์ชันสุดท้ายของภาพยนตร์ ลูคัสปกปิดรายละเอียดของสงครามโคลนมากกว่าองค์ประกอบอื่น ๆ ของ สตาร์ วอร์ส ถึงขนาดว่า ไม่ให้เรื่องนี้ปรากฏอยู่ในผลิตภัณฑ์และหนังสือที่ได้รับอนุญาต
==อ้างอิง==
เชิงอรรถ 
อ้างอิง
===บรรณานุกรม===
== ดูเพิ่ม ==
Sword Fighting in the Star Wars Universe: Historical Origins, Style and Philosophy by Nick Jamilla (McFarland & Company, 2008)
Star Wars and History by Nancy Reagin & Janice Liedl (John Wiley & Sons, 2012)
The Science Fiction Reboot: Canon, Innovation and Fandom in Refashioned Franchises by Heather Urbanski (McFarland & Company, 2013)
Star wars: the essential chronology by Kevin J. Anderson & Daniel Wallace (Ballantine Books, 2000)
Culture, identities, and technology in the Star wars films: essays on the two trilogies by Carl Silvio & Tony M. Vinci (McFarland & Company, 2007)
The Star Wars Heresies by Paul F. McDonald (McFarland & Company, 2013)
==แหล่งข้อมูลอื่น==
Clone Wars ใน Wookieepedia | Fandom
สงครามในสตาร์ วอร์ส
ผาส้วม

ผาส้วม เป็นอุทยานแหล่งท่องเที่ยว อยู่ในเมืองปากเซ แขวงจำปาศักดิ์ ประเทศลาว ห่างจากปากเซไปทางเหนือประมาณ 30 กิโลเมตร  มีน้ำตกผาส้วมที่ได้ชื่อว่าไนแอการาแห่งเอเซีย
== อ้างอิง ==
เยือนถิ่นต่างอย่างสมถะ โดย สำนักงานกองทุนสนับสนุนการวิจัย(สกว.) สำนักงานภาค 
แขวงจำปาศักดิ์
ภูมิศาสตร์ลาว
หน้าผา
เดียนเบียนฟู

เดียนเบียนฟู (Dien Bien Phu) หรือ เดี่ยนเบียนฝู (Điện Biên Phủ) (ชื่อเดิม : แถง) เป็นเมืองหนึ่งในจังหวัดเดี่ยนเบียนซึ่งตั้งอยู่ทางทิศตะวันตกเฉียงเหนือของประเทศเวียดนาม ห่างจากกรุงฮานอยประมาณ 200 กิโลเมตร มีชื่อเสียงเนื่องจากเป็นที่รบยุทธการที่เดียนเบียนฟูระหว่างฝรั่งเศสกับเวียดมินห์ เมื่อเดือนมีนาคม ค.ศ. 1954
== ประวัติศาสตร์ ==
เดียนเบียนฟูสมัยปกครองโดยอาณาจักรหอคำเชียงรุ่งมีชื่อเรียกว่า แถง  ในจดหมายเหตุกองทัพไทยมีการบันทึกไว้ว่า กองทัพของเจ้าพระยาสุรศักดิ์มนตรี ได้เคยยกกองทัพมาปราบกลุ่มโจรชาวฮ่อถึงเมืองนี้
== ภูมิศาสตร์ ==
เป็นที่ราบล้อมรอบด้วยภูเขาสูง เนื้อที่ประมาณ 18 ตารางกิโลเมตร ทิศตะวันตกอยู่ใกล้กับชายแดนแขวงพงสาลีของประเทศลาว
== ประชากร ==
ส่วนใหญ่เป็นชาวไทดำและมีชาวไทขาวซึ่งพูดภาษาตระกูลไท-ลาว สร้างบ้านตามบริเวณริมน้ำ ประกอบอาชีพทำนา ทำไร่
== อ้างอิง ==
เดียนเบียนฟูสำคัญตรงไหน โดย ผู้จัดการออนไลน์ 
หนังสือพิมพ์มติชน วันที่ 06 พฤษภาคม พ.ศ. 2547 ปีที่ 27 ฉบับที่ 954
นครในประเทศเวียดนาม
จังหวัดเดี่ยนเบียน
อักษรกลาโกลิติก

อักษรกลาโกลิติก (Glagolitic alphabet) ประดิษฐ์เมื่อราว พ.ศ. 1400 โดยมิชชันนารี เซนต์ ซีริลและเซนต์ มีโธดีอัส เพื่อใช้เขียนคัมภีร์ไบเบิลและงานทางศาสนาในบริเวณโมราเวียใหญ่ อาจพัฒนามาจากตัวเขียนของอักษรกรีก อักษรนี้อาจจะเป็นพื้นฐานของอักษรที่ใช้เขียนภาษาสลาโวนิกคริสตจักรโบราณต่อมาอักษรนี้ถูกแทนที่ด้วยอักษรซีริลลิก
== อ้างอิง ==
อักษรกลาโกลิติก
== แหล่งข้อมูลอื่น ==
อักษรกลาโกลิติกในโครเอเชีย
อักษรกลาโกลิติกในโครเอเชีย
Unicode ของอักษรกลาโกลิติก 
Glagolitic Fonts
Usage of numbers
กลาโกลิติก
ชุดตัวอักษรอิทรัสคัน

ชุดตัวอักษรอิทรัสคัน (Etruscan alphabet) พัฒนามาจากชุดตัวอักษรกรีกตะวันตก จารึกที่พบครั้งแรกอายุราว 7 ปีก่อนพุทธศักราช ส่วนมากเขียนจากซ้ายไปขวา แนวนอน แต่บางหลักเขียนจากซ้ายไปขวาแล้วขวาไปซ้าย พบจารึกอักษรนี้ตามหลุมฝังศพ แจกัน รูปปั้น กระจก อัญมณี ชิ้นส่วนของจารึกเหล่านี้สามารถอ่านออกเสียงได้ แต่นักวิชาการยังไม่แน่ใจในความหมาย งานส่วนใหญ่ที่เหลืออยู่เป็นงานด้านศาสนา ประวัติศาสตร์และการละคร
==ใช้เขียน==
ภาษาอิทรัสคัน ใช้พูดในอีทรูเรียจนราว พ.ศ. 643 หลังจากนั้นเหลือแต่การศึกษาของนักวิชาการ เคลาเดียสเขียนประวัติศาสตร์ของอิทรัสคันไว้ 20 เล่มแต่ไม่มีเหลือมาถึงปัจจุบัน ภาษานี้ใช้ในทางศาสนาจนถึงราว พ.ศ. 1043 ใกล้เคียงกับภาษาคามูนิกที่พูดกันทางเหนือของอิตาลี
==อ้างอิง==
ชุดตัวอักษรอิทรัสคัน
== แหล่งข้อมูลอื่น ==
โครงการศึกษาจารึกอักษรอิทรัสคัน 
Unicode ของอักษรโบราณในอิตาลี
อิทรัสคัน
อิทรัสคัน
อิทรัสคัน
ชุดตัวอักษรอเวสตะ

ชุดตัวอักษรอเวสตะ (เปอร์เซียกลาง: ทับศัพท์: dyn' dpywryh, ถอดรูป: dēn dēbīrē; دین دبیره|translit=din dabire) ประดิษฐ์เมื่อราว พ.ศ. 843 เพื่อใช้เขียนบทสวดสรรเสริญในศาสนาโซโรอัสเตอร์ ส่วนใหญ่ได้อิทธิพลจากอักษรปะห์ลาวีของเปอร์เซีย บางส่วนมาจากชุดตัวอักษรแอราเมอิก และได้อิทธิพลจากชุดตัวอักษรกรีกในการกำหนดรูปสระ ถูกแทนที่ด้วยชุดตัวอักษรอาหรับเมื่อชาวเปอร์เซียหันไปนับถือศาสนาอิสลาม เขียนจากขวาไปซ้าย แนวนอน
== อักษร ==



อักษรอเวสตะโดยรวมมีพยัญชนะ 37 ตัว และสระ 16 ตัว แผนการถอดความหลักของอักษรนี้มีสองแบบ แบ่งเป็นแบบอักขรวิธีใหม่โดย Karl Hoffmann และแบบอักขรวิธีเก่าโดย Christian Bartholomae
ต่อมาหลังมีการใช้งานภาษาเปอร์เซียกลาง (เช่น ภาษาพาเซนด์) จึงมีการเพิ่มพยัญชนะ  ไว้เป็นหน่วยเสียง /l/ ที่ไม่ปรากฏในภาษาอเวสตะ
== ตัวแฝด ==

ตัวแฝด 4 ตัวมักพบใเอกสารตัวเขียนภาษาอเวสตะ:
(š) +  (a) =  (ša)
(š) +  (c) =  (šc)
(š) +  (t) =  (št)
(a) +  (h) =  (ah)
ถ้าไม่ต้องการใช้ตัวแฝด สามารถใช้ U+200C ZERO WIDTH NON-JOINER ได้
เช่น เทียบระหว่าง  (U+10B31 10B00) กับ  (U+10B31 200C 10B00)
Fossey ระบุตัวแฝดถึง 16 ตัว แต่ส่วนใหญ่เกิดจากการเชื่อมตัวหาง
== เครื่องหมายวรรคตอน ==
== อ้างอิง ==
== บรรณานุกรม ==
.
.
.
.
.
.
== แหล่งข้อมูลอื่น ==
Ernst Tremel's Open Font Licensed Ahura Mazda Unicode font, based on the type used in Geldner 1896, with the addition of ligatures in the PUA.
อเวสตะ
อักษรสันถาลี

อักษรสันถาลี (Santali) หรือ โอล สีเมต โอล สิกิ ประดิษฐ์เมื่อ พ.ศ. 2463 โดย พันดิก ราคุนาท มูร์มู ซึ่งเป็นส่วนหนึ่งของการส่งเสริมวัฒนธรรมสันถาลี เพื่อให้ภาษาสันถาลีมีอักษรเป็นของตนเองเช่นเดียวกับภาษาสำคัญอื่น ๆ ในอินเดีย ก่อนหน้านี้ภาษาสันถาลีเขียนด้วยอักษรเบงกอล อักษรโอริยา อักษรเทวนาครี หรืออักษรละติน อักษรนี้ได้รับการออกแบบเพื่อใช้กับภาษาสันถาลีที่ใช้พูดทางภาคใต้ของรัฐโอริศา
==ใช้เขียน==
ภาษาสันถาลี ซึ่งอยู่ในกลุ่มภาษามุนดา มีผู้พูดราว 6.2 ล้านคน (พ.ศ. 2540) ในอินเดีย บังกลาเทศ เนปาล และภูฏาน
==อ้างอิง==
อักษรสันถาลี
สันถาลี
อักษรพอลลาร์ด

อักษรพอลลาร์ด หรือ พอลลาร์ดเมียว ประดิษฐ์โดยแซม พอลลาร์ด มิชชันนารีชาวอังกฤษโดยมีผู้ช่วยคือ ยาง ยาก และ ลิ ซิติฟาน ก่อนหน้านี้ภาษาม้งหรือแม้วเขียนด้วยอักษรจีน จนกระทั่งพอลลาร์ดประดิษฐ์อักษรใหม่เมื่อ พ.ศ. 2448 เพื่อใช้แปลคัมภีร์ไบเบิล รัฐบาลจีนไม่สนับสนุนระบบนี้และพยายามเสนอระบบใหม่ที่มีพื้นฐานมาจากพินอิน แต่ชาวม้งชอบใช้อักษรนี้มากกว่า ใน พ.ศ. 2531 ได้ปรับปรุงอักษรนี้ให้เหมาะกับการเขียนคำยืมภาษาจีนโดยผสมระหว่างระบบเก่ากับพินอิน สระเขียนในรูปอักษรตัวเล็ก อยู่รอบพยัญชนะ ตำแหน่งของสระบอกเสียงวรรณยุกต์
==อ้างอิง==
อักษรพอลลาร์ด 
พอลลาร์ด
ล็อกฮีด ยู-2

ล็อกฮีด ยู-2  (Lockheed U-2)  ยู-2 เป็นเครื่องบินที่ออกแบบมาให้บินในระดับสูงกว่า 21,000 เมตร ขึ้นไป มีลักษณะเหมือนเครื่องร่อนติดเครื่องยนต์ ปีกยาวลำตัวเล็กบางเพื่อลดน้ำหนัก และ เครื่องยนต์สามารถทำงานในทีมีอากาศเบาบางได้
ยู-2 เป็นเครื่องบินจรกรรมที่ออกแบบมาเพื่อบินสูงเป็นพิเศษ และ เป็นเครื่องบินที่เป็นความลับสุดยอดแบบหนึ่งของสหรัฐอเมริกา ยู-2 ถูกเปิดเผยต่อชาวโลกเป็นครั้งแรกเมื่อถูกยิงตกในสหภาพโซเวียต ในวันที่ 1 พฤษภาคม ค.ศ. 1960 ซึ่งกองทัพอากาศสหรัฐและซีไอเอใช้ ยู-2 บินเข้าไปในอีกหลายประเทศ เช่น สาธารณรัฐประชาชนจีน คิวบา เวียดนาม และ ประเทศคอมมิวนิสต์อื่นๆ ด้วยเพดานบินที่สูงเป็นพิเศษซึ่งสูงกว่าเครื่องบินขับไล่ทั่วไปในช่วงสมัยสงครามเย็น
== รายละเอียด ยู-2 ==
ผู้สร้าง บริษัท ล็อกฮีด แอร์คารฟท์ เซอร์วิส (สหรัฐอเมริกา)
ประเภท เจ๊ตตรวจการณ์ทางยุทธศาสตร์ เพดานบินสูง ที่นั่งเดียว
เครื่องยนต์ เทอร์โบเจ๊ต แพรทท์ แอนด์วิทนีย์ เจ 57-ซี ให้แรงขับ 4,990 กิโลกรัม
กางปีก 24.38 เมตร
ยาว 15.11 เมตร
สูง 3.96 เมตร
น้ำหนักเปล่า 6,800 กิโลกรัม
อัตราเร็วขั้นสูง 795 กิโลเมตร/ชั่วโมง
อัตราเร็วเดินทาง 740 กิโลเมตร/ชั่วโมง
เพดานบินใช้งาน กว่า 21,350 เมตร
พิสัยบิน 3,540 กิโลเมตร
* 4,185 กิโลเมตร เมื่อติดตั้งเชื้อเพลิงอะไหล่
อาวุธ ไม่ติดอาวุธ
== อ้างอิง ==
เครื่องบินตรวจการณ์
เครื่องบินล็อกฮีด
ชาวสกอตแลนด์

ชาวสกอตแลนด์ หรือ ชาวสกอต (Scottish people หรือ Scots) เป็นชนชาติและกลุ่มชาติพันธุ์พื้นเมืองของสกอตแลนด์ ในแง่ของกลุ่มชาติพันธุ์แล้ว ชาวสกอตประกอบไปด้วยหลายกลุ่ม เช่น Picts, Gaels, Brythons และกลุ่มอื่น
ในปัจจุบัน "ชาวสกอต" ใช้หมายถึงใครก็ตามที่เกิดหรืออาศัยอยู่ในสกอตแลนด์ หรือผู้ที่เรียกตัวเองว่าเป็นชาวสกอต หรือผู้ที่สืบเชื้อสายมาจากผู้ที่มีชาติพันธุ์หรือระบุว่าเป็นชาวสกอต
== ดูเพิ่ม==
ชาวบริติช
== อ้างอิง ==
 
ส‎‎
ส
ส
โอวี-1 โมฮ็อค

โอวี-1 โมฮ็อค (OV-1 Mohawk)  เป็นเครื่องบินตรวจการณ์ลาดตระเวณเหนือสนามรบ เริ่มบินเป็นครั้งแรกเมื่อวันที่ 14 เมษายน 1959 โอวี-1 มีความสามารถในการตรวจการณ์ ภาพถ่าย เรดาร์และใช้รังสีอินฟราเรด สามารถขึ้นลงในระยะสั้นได้ วิ่งขึ้นจากสนามหญ้า และเคยเข้ารวมรบในสงครามเวียดนาม  
== รายละเอียด โอวี-1 ==
ผู้สร้าง บริษัทกรัมแมน คอร์เปอเรชั่น (สหรัฐอเมริกา)
ประเภท ตรวจการณ์ 2 ที่นั่ง
เครื่องยนต์ เทอร์โบใบพัด ไลคัมมิง ที่ 53-แอล-701 ให้กำลังเครื่องละ 1,400 แรงม้า 2 เครื่อง
กางปีก 12.8 เมตร
ยาว 12.5 เมตร
สูง 3.86 เมตร
พื้นที่ปีก 30.65 ตารางเมตร
น้ำหนักเปล่า 5,467 กิโลกรัม
น้ำหนักวิ่งขึ้นสูงสุด 8,214 กิโลกรัม
น้ำหนักวิ่งขึ้นปกติ 7,140 กิโลกรัม
อัตราเร็วขั้นสูง 465 กิโลเมตร/ชั่วโมง ที่ระยะสูง 3,050 เมตร
*724 กิโลเมตร/ชั่วโมง เมื่อบินต่ำ
อัตราเดินทางประหยัด 334 กิโลเมตร/ชั่วโมง
เพดานบินใช้งาน 7,620 เมตร
เพดานบินไกลสุด 1,520 กิโลเมตร เมื่อติดตั้งถังเชื้อเพลิงอะไหล่
บินทน 4 ชั่วโมง 35 นาที
== อ้างอิง ==
เครื่องบินตรวจการณ์
สะพานคิงฟะฮัด

สะพานคิงฟะฮัด (King Fahd Causeway; جسر الملك فهد‎) เป็นสะพานเชื่อมระหว่างเมืองอัลเคาะบัร ประเทศซาอุดีอาระเบีย กับประเทศบาห์เรน  มีขนาด 4 เลน กว้าง 23 เมตร ยาว 28 กิโลเมตร
== การก่อสร้าง ==
โครงการได้เริ่มเซ็นสัญญาการก่อสร้างตั้งแต่ 8 กรกฎาคม ค.ศ. 1981 และได้ลงเริ่มก่อสร้างจริงในปีต่อมา  แล้วเสร็จ ค.ศ. 1986
== คลังภาพ ==
King Fahd causeway satellite.png|ภาพถ่ายดาวเทียมของสะพานคิงฟะฮัด
جسر الملك فهد.jpg|สะพานคิงฟะฮัด
คิงฟะฮัด
คิงฟะฮัด
คิงฟะฮัด
ประเทศบาห์เรน
ประเทศซาอุดีอาระเบีย
สิ่งก่อสร้างในแคว้นตะวันออก (ประเทศซาอุดีอาระเบีย)
คิงฟะฮัด
ตูโปเลฟ ตู-95

ตูโปเลฟ ตู-95 (Tupolev Tu-95, Bear, Туполев Ту–95) (นาโต้ใช้ชื่อรหัสว่าแบร์) เป็นเครื่องบินทิ้งระเบิดและขีปนาวุธขนาดใหญ่พร้อมเครื่องยนต์ใบพัดสี่เครื่อง
มันทำการบินครั้งแรกในปีพ.ศ. 2495 ตู-95 ถูกนำเข้าประจำการในสหภาพโซเวียตเมื่อปีพ.ศ. 2499 และคาดว่าจะเข้าประจำการในกองทัพอากาศรัสเซียจนถึงปีพ.ศ. 2583
ตู-95 มีเครื่องยนต์คูซเนทซอฟ เอ็นเค-12 สี่เครื่องยนต์ แต่ละเครื่องเป็นแบบใบพัดซ้อน มันยังคงเป็นเครื่องยนต์ใบพัดแบบเดียวที่ผลิตออกมามากและถูกใช้กับเครื่องบินทิ้งระเบิดทางยุทธศาสตร์ที่เข้าปฏิบัติการ ปีกลู่ที่โดดเด่นของมันทำมุม 35 องศา ในปี พ.ศ. 2504 ตู-95 เคยบรรทุกระเบิดซาร์บอมบาระเบิดนิวเคลียร์ที่ใหญ่ที่สุดในโลกที่มีพลังทำลายล้าง 57 เมกกะตันบริเวณเกาะ โนวายา เซมลยา ทางตอนเหนือของขั้วโลกเหนือ อีกด้วย
รุ่นที่พัฒนามาเพื่อทางทะเลนั้นมีชื่อว่าตู-142
== รายละเอียด ตูโปเลฟ ตู-95 ==

ผู้สร้าง (โรงงานสร้างอากาศยานแห่งสหภาพโซเวียต) ในปัจจุบันคือบริษัทตูโปเลฟ
ประเภท เครื่องบินทิ้งระเบิดขนาดหนัก พิสัยบินไกลและตราจการณ์ทางทะเล เจ้าหน้าที่ 6-7 นาย
เครื่องยนต์ เทอร์โบใบพัด คุซเนทซอฟ เอ็นเค-12 เอ็มจี ให้กำลังเครื่องละ 14,795 แรงม้า ใบพัด 2 ชุด หมุนสวนทางกัน จำนวน 4 เครื่อง
กางปีก 48.5 เมตร
ยาว 47.5 เมตร
สูง 12.12 เมตร
พื้นที่ปีก 292.6 ตารางเมตร
น้ำหนักเปล่า 90,000 กิโลกรัม
น้ำหนักวิ่งขึ้นสูงสุด 154,220 กิโลกรัม
อัตราเร็วขั้นสูง .75 มัค (853กิโลเมตร/ชั่วโมง) ที่ระยะสูง 9,000 เมตร
อัตราเร็วเดินทางต่อเนื่อง .67 มัค (708กิโลเมตร/ชั่วโมง) ที่ระยะสูง 11,000 เมตร
พิสัยบินไกลสุด 12,550 กิโลเมตร เมื่อบรรทุกลูกระเบิดหนัก 25,000 ปอนด์ และไม่เติมเชื้อเพลิงกลางอากาศ
อาวุธ ปืนใหญ่อากาศ เอ็นอาร์-23 ขนาด 23 มม. แท่นคู่ในป้อมปืนท้ายลำ บนลำ และ ใต้ลำ รวม 3 ป้อม 6 กระบอก สำหรับป้องกันตนเอง
* ลูกระเบิดทิ้งลงโดยอิสระทั้งลูกระเบิดทั่วไปและลูกระเบิดนิวเคลียร์
รวมน้ำหนักกว่า 30,000 กิโลกรัม ในห้องเก็บลูกระเบิดภายในลำตัว

== อ้างอิง ==
เครื่องบินตูโปเลฟ
เครื่องบินทิ้งระเบิด
กังสดาล พิพิธภักดี

กังสดาล พิพิธภักดี หรือ เติงกูซูไบดะฮ์ บินตี เติงกูโนรูดิน บิน เติงกูมูดา (Tengku Zubaidah binti Tengku Norudin bin Tengku Muda; ยาวี: ) ชื่อเล่น ก้อย เป็นอดีตพระมเหสีในสุลต่านมูฮัมมัดที่ 5 เมื่อครั้งดำรงพระอิสริยยศเป็นมกุฎราชกุมารแห่งกลันตัน
== ประวัติ ==
กังสดาล พิพิธภักดี มีชื่อเล่นว่า ก้อย เป็นบุตรคนที่สามจากทั้งหมดสี่คนของวัยโรจน์ พิพิธภักดี (หรือ ตนกูนูรดิน) อดีตสมาชิกสภาผู้แทนราษฎรจังหวัดปัตตานี พรรคประชาธิปัตย์ และเยาวลักษณ์ พิพิธภักดี (หรือ เจะยามิล่ะห์) บิดาสืบเชื้อสายมาจากเจ้าเมืองยะหริ่ง ด้วยเป็นบุตรชายของพระพิพิธภักดี (ตนกูมุกดา อับดุลบุตร) กับสวาสดิ์ (สกุลเดิม ดาราชาติ) ภรรยาคนที่สาม ซึ่งเป็นชาวไทยเชื้อสายจีนจากกรุงเทพมหานคร กังสดาลมีศักดิ์เป็นลูกพี่ลูกน้องของสมเด็จพระราชินีอานิซ พระชนนีของสุลต่านมูฮัมมัดที่ 5 ด้วยสมเด็จพระราชินีอานิซเป็นบุตรสาวของพี่ชายต่างมารดาวัยโรจน์
กังสดาลสำเร็จการศึกษาระดับปริญญาตรีจากคณะวิทยาศาสตร์ มหาวิทยาลัยมหิดล เมื่อปี พ.ศ. 2546 และเคยทำงานในบริษัทประกันภัยแห่งหนึ่งในกรุงเทพมหานคร
== อภิเษกสมรส ==
กังสดาลรู้จักกับสุลต่านมูฮัมมัดที่ 5 เมื่อครั้งยังดำรงพระอิสริยยศเป็นมกุฎราชกุมาร ในงานสมรสบุตรสาวของทวีศักดิ์ อับดุลบุตร ซึ่งเป็นลูกพี่ลูกน้องของวัยโรจน์ผู้เป็นบิดา เมื่อเดือนสิงหาคม พ.ศ. 2545 ที่วังยะหริ่ง อำเภอยะหริ่ง จังหวัดปัตตานี โดยซึ่งในครั้งนั้นอดีตสุลต่านแห่งรัฐกลันตัน พระอัครมเหสี พระราชบุตรและพระราชธิดา ได้เสด็จมาร่วมงานในฐานะญาติของเจ้าเมืองยะหริ่ง โดยทั้งสองได้รู้จักทักทาย และเป็นที่พอพระราชหฤทัยของมกุฎราชกุมาร และต่อมากังสดาลก็ได้เข้าเฝ้าฯ มกุฎราชกุมารอีกครั้งในงานสมรสของหลานพิเชษฐ สถิรชวาล สมาชิกสภาผู้แทนราษฎรบัญชีรายชื่อพรรคไทยรักไทย ที่โรงแรมโอเรียนเต็ล กรุงเทพมหานคร เมื่อปี พ.ศ. 2546 หลังจากที่มกุฎราชกุมารเสด็จกลับไปยังรัฐกลันตัน ครั้งนี้จึงได้ทูลให้พระราชบิดามาสู่ขอกังสดาล และนำไปสู่การอภิเษกสมรสของทั้งสอง
กังสดาลอภิเษกสมรสกับสุลต่านมูฮัมมัดที่ 5 เมื่อวันที่ 15 พฤศจิกายน พ.ศ. 2547 ที่วังอิสตานาเนอเกอรีกูบังเกรียน เมืองโกตาบารู รัฐกลันตัน ในพิธีอภิเษกสมรสครั้งนี้ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปร่วมในพิธีด้วย โดยในชุดของเจ้าสาวเป็นชุดไทยสากลสีขาวสั่งตัดจากกรุงเทพมหานคร ราคา 200,000 บาท
กังสดาลมีฐานันดรศักดิ์เป็นเจ้า (Yang Teramat Mulia) และมีตำแหน่งเป็น เติงกูอัมปวนมะฮ์โกตา (Tengku Ampuan Mahkota) หรือพระชายาในมกุฎราชกุมาร หลังจากการอภิเษกสมรสได้เพียงสี่ปี ทั้งสองก็หย่าขาดจากกัน โดยที่ไม่มีโอรส-ธิดาด้วยกัน
== ลำดับสาแหรก ==
== อ้างอิง ==
== แหล่งข้อมูลอื่น ==
ประมวลภาพและเรื่องราวในงานพระราชพิธีอภิเษกสมรสระหว่างมกุฎราชกุมารแห่งกลันตันกับ น้องก้อย กังสดาล พิพิธภักดี จาก pantip.com
ราชวงศ์กลันตัน
ชาวไทยเชื้อสายมลายู
บุคคลจากอำเภอเมืองปัตตานี
มุสลิมชาวไทย
บุคคลจากคณะวิทยาศาสตร์ มหาวิทยาลัยมหิดล
สกุลอับดุลบุตร
ชาวไทยเชื้อสายจีน
คณะทันตแพทยศาสตร์ มหาวิทยาลัยนเรศวร

คณะทันตแพทยศาสตร์ มหาวิทยาลัยนเรศวร (Faculty of Dentistry, Naresuan University) เริ่มจัดตั้งขึ้นในปี พ.ศ. 2538 ในฐานะโครงการจัดตั้งคณะทันตแพทยศาสตร์ มหาวิทยาลัยนเรศวร และได้เปิดรับนิสิตทันตแพทย์รุ่นแรกในปี พ.ศ. 2540 และได้รับการจัดตั้งเป็นคณะทันตแพทยศาสตร์ มหาวิทยาลัยนเรศวร เมื่อวันที่ 19 สิงหาคม พ.ศ. 2543 ตั้งอยู่ในเขตภาคเหนือตอนล่าง ณ อำเภอเมืองพิษณุโลก จังหวัดพิษณุโลก
== ประวัติ ==
คณะทันตแพทยศาสตร์ มหาวิทยาลัยนเรศวร ได้เริ่มจัดตั้งเมื่อเดือนตุลาคม พ.ศ. 2538 โดยในระยะแรกเป็นโครงการจัดตั้งคณะทันตแพทยศาสตร์ มหาวิทยาลัยนเรศวร
ในปีการศึกษา 2540 โครงการจัดตั้งคณะทันตแพทยศาสตร์ มหาวิทยาลัยนเรศวร ได้เริ่มรับนิสิตทันตแพทย์รุ่นแรก เปิดการเรียนการสอนในหลักสูตรแพทยศาสตรบัณฑิต สาขาวิชาทันตแพทยศาสตร์ ระยะแรกรับจำนวน 30 คน ในปีการศึกษาต่อๆมาจนถึงปัจจุบันได้เพิ่มจำนวนนิสิตทันตแพทย์เป็น รับจำนวน 45 คนต่อปี
โครงการจัดตั้งคณะทันตแพทยศาสตร์ มหาวิทยาลัยนเรศวร ได้รับอนุมัติจากสภามหาวิทยาลัยนเรศวรให้มีสถานภาพเป็น คณะทันตแพทยศาสตร์ มหาวิทยาลัยนเรศวร เมื่อวันที่ 19 สิงหาคม พ.ศ. 2543
== ภาควิชา ==
คณะทันตแพทยศาสตร์ มหาวิทยาลัยนเรศวร แบ่งส่วนราชการในการเรียนการสอน โดยประกอบไปด้วย 5 ภาควิชา ดังต่อไปนี้
ภาควิชาทันตกรรมบูรณะ
ภาควิชาทันตกรรมป้องกัน
ภาควิชาทันตกรรมวินิจฉัย
ภาควิชาศัลยศาสตร์ช่องปาก
ภาควิชาชีววิทยาช่องปาก
== หน่วยทันตกรรมพระราชทาน ==
คณะทันตแพทยศาสตร์ มหาวิทยาลัยนเรศวร ได้จัดให้มีการบริการทางทันตกรรมเคลื่อนที่แก่ประชาชนในเขตภาคเหนือตอนล่างโดยไม่มีค่าบริการในหลายโอกาส เพื่อเป็นการเฉลิมพระเกียรติแด่พระบาทสมเด็จพระเจ้าอยู่หัว
หน่วยทันตกรรมพระราชทาน เป็นหน่วยบริการทันตกรรมเคลื่อนที่ เพื่อให้บริการอุดฟัน ถอนฟัน ขูดหินน้ำลาย ผ่าฟันคุด ส่งเสริมสุขภาพและการป้องกันโรคภายในช่องปาก การใส่ฟันปลอม การให้ความรู้ด้านทันตสาธารณสุขแก่ประชาชนโดยอาจารย์ทันตแพทย์และนิสิตทันตแพทย์ โดยจะจัดให้มีปฏิบัติการประมาณ 6 ครั้ง ใน 1 ปีการศึกษา
คณะทันตแพทยศาสตร์ มหาวิทยาลัยนเรศวร ได้ดำเนินกิจกรรมโดยได้รับพระมหากรุณาธิคุณจากพระบาทสมเด็จพระเจ้าอยู่หัว พระราชทาน "หน่วยทันตกรรมพระราชทาน คณะทันตแพทยศาสตร์ มหาวิทยาลัยนเรศวร" และได้รับการสนับสนุนงบดำเนินการจากมูลนิธิเฉลิมพระเกียรติ
ในด้านงานวิจัย คณะทันตแพทยศาสตร์ มหาวิทยาลัยนเรศวร สนับสนุนให้อาจารย์ทันตแพทย์ทำวิจัยโดยเลือกปัญหาของชุมชน เก็บรวบรวมข้อมูลจากการออกหน่วยบริการทัตกรรมเคลื่อนที่ การออกศึกษาทันตกรรมชุมชน และพัฒนานักวิจัยโดยการสนับสนุนให้นิสิตทันตแพทย์ ชั้นปีที่ 5 และ 6 เรียนรู้การวิจัยและสามารถศึกษาและวิจัยโครงการวิจัย เก็บข้อมูล วิเคราะห์ข้อมูล ตามหลักสูตรทันตแพทยศาสตรบัณฑิต มหาวิทยาลัยนเรศวร ได้อย่างมีประสิทธิภาพ
== หลักสูตรการศึกษา ==
ปัจจุบัน คณะทันตแพทยศาสตร์ มหาวิทยาลัยนเรศวร จัดการเรียนการสอนในหลักสูตร ได้แก่
== โรงพยาบาลทันตกรรม ==
คณะทันตแพทยศาสตร์ มหาวิทยาลัยนเรศวร ได้จัดตั้งโรงพยาบาลทันตกรรม คณะทันตแพทยศาสตร์ มหาวิทยาลัยนเรศวร เพื่อเป็นแหล่งทำการเรียนการสอนภาคปฏิบัติให้แก่นิสิตทันตแพทย์ในชั้นคลินิก และเพื่อให้การรักษาทางด้านทันตกรรมแก่ประชาชนทั่วไป โดยตั้งอยู่บริเวณหลังโรงพยาบาลมหาวิทยาลัยนเรศวร
== ดูเพิ่ม ==
มหาวิทยาลัยนเรศวร
รายชื่อคณะทันตแพทยศาสตร์ในประเทศไทย
== อ้างอิง ==
== แหล่งข้อมูลอื่น ==
มหาวิทยาลัยนเรศวร
โรงพยาบาลทันตกรรม คณะทันตแพทยศาสตร์ มหาวิทยาลัยนเรศวร 
นเรศวร
หน่วยงานในมหาวิทยาลัยนเรศวร
คิวต์ (วงดนตรีญี่ปุ่น)

คิวต์ ( ; °C-ute) เป็นอดีตวงไอดอลเกิร์ลกรุ๊ปประเทศญี่ปุ่น ประกอบด้วยสมาชิก 5 คน สังกัดอยู่ใน เฮลโล! พรอเจกต์ ซึ่งก่อตั้งโดย มัตสึโอะ เทราดะ ผู้ประพันธ์เพลงที่ใช้กับวางนี้ทั้งหมด
คิวต์ ก่อตั้งขึ้นเมื่อ พ.ศ. 2548 และในปีเดียวกัน วงนี้ได้ชนะเลิศในรายการ เจแปน เรคคอดส์ อะวอร์ด สำหรับ ศิลปินหน้าใหม่ยอดเยี่ยม และหลังจากนั้น วงนี้ได้ค่อย ๆ มีชื่อเสียงขึ้นมาเรื่อย และผลงานเพลงของพวกเธอมักทำยอดขายติดอยู่ใน 10 อันดับแรก ของ ชาร์ตโอริคอนรายสัปดาห์
== สมาชิก ==
=== สมาชิก ===
สีดังกล่าวไม่ได้กำหนดตายตัว
เมงุมิ มุราคามิ
คันนะ อะริฮาระ
เอริกะ อุเมะดะ
== ผลงานที่ผ่านมา ==
=== อัลบัมเพลง ===
=== ซิงเกิ้ล (ไม่เป็นทางการ) ===
single เหล่านี้ไม่ได้ถูกวางจำหน่ายอย่างเป็นทางการ. แต่ถูกวางขายเฉพาะที่หน้าคอนเสิร์ต, event ของแฟนคลับ และที่ Hello! Project store เท่านั้น.
=== ซิงเกิ้ล (เป็นทางการ) ===
single เหล่านี้ถูกวางจำหน่ายอย่างเป็นทางการ ,on the zetima label.
=== ผลงานรูปแบบ DVD ===
[2006.09.06] °C-ute - Music V Tokushuu 1 ~Cutie Visual~
[2006.12.06] °C-ute - Cutie Circuit 2006 Final in Yomiuri Land East Live
[2007.04.18] °C-ute Debut Tandoku Concert 2007 Haru ~Hajimatta yo! Cutie Show~
[2007.07.18] °C-ute Concert Tour 2007 Haru ~Golden Hatsu Date~
[2007.09.05] ℃-ute Neru Ko wa °C-ute
[2007.11.21] °C-ute Cutie Circuit 2007 ～MAGICAL CUTIE TOUR～
[2007.12.19] °C-ute Live Tour 2007 Aki ~Houkago no Essence~
== สมุดภาพ ==
=== แบบทั้งกลุ่ม ===
[2006.09.21] Berryz Koubou & °C-ute in Hello!Project 2006 Summer Wonderful Hearts Land (With Berryz Koubou)
[2007.02.21] So Cute!
[2007.04.11] °C-ute Debut Tandoku Concert Live Shashinshuu Hajimatta Yo! Cutie Show
[2007.10.04] 2007 Summer °C-ute's Traveling Diary
=== แบบแยกเดี่ยว ===
[2007.04.27] 舞美 (Maimi)
[2007-05-19] 愛理 (Airi)
== อ้างอิง ==
== แหล่งข้อมูลอื่น ==
Profile on Hello! Project official website
°C-ute Discography 
เว็บบอร์ดของ °C-ute ในประเทศไทย 
เว็บบอร์ดของ Hello ! Project ในประเทศไทย 
เว็บบอร์ดของ Hello ! Project อันดับหนึ่งในประเทศไทย
C-ute
เกิร์ลกรุปญี่ปุ่น
กลุ่มดนตรีที่ก่อตั้งในปี พ.ศ. 2548
ศิลปินสังกัดโพนีแคนยอน‎
ยุค

หลายศาสนามีความเชื่อว่าโลกแบ่งออกเป็นหลายยุค (युग)
== ศาสนาฮินดู ==
ศาสนาฮินดูเชื่อว่ากัปนี้แบ่งออกเป็น 4 ยุค ได้แก่ สัตยยุค ทวาปรยุค เตรตยุค และกลียุค แต่ละยุคกินระยะเวลาต่างกัน และพระวิษณุได้อวตารลงมาในแต่ละยุค ดังนี้
|}
|}
== อนุตตรธรรม ==
ลัทธิอนุตตรธรรมเชื่อว่าพระแม่องค์ธรรมได้แบ่งธรรมกาลยุคสว่างออกเป็น 3 ยุค เรียกว่ายุคสามกัปสุดท้าย (三期末劫) แต่ละยุคมีพระพุทธเจ้าซึ่งได้รับมอบหมายจากพระแม่ให้ปกครองแตกต่างกัน และท้ายแต่ละยุคมีงานชุมนุมอริยะเพื่อสรุปการโปรดโลกถวายรายงานแก่พระแม่องค์ธรรม
{|class="wikitable" style="text-align:center"
|-
| ธรรมกาล || ระยะเวลา || ผู้ปกครอง || จำนวนภัยพิบัติ || งานชุมนุมอริยะ
|-
| ยุคเขียว || 1886 ปี || พระทีปังกรพุทธเจ้า || 9 || อิงเถาฮุ่ย  (櫻桃會)
|-
| ยุคแดง || 3,114 || พระศากยมุนีพุทธเจ้า || 18 || ผันเถาฮุ่ย  (蟠桃會)
|-
| ยุคขาว || 10,800 ปี || พระศรีอริยเมตไตรย || 81 || หลงหัวฮุ่ย (龍華會)
|-
|}
== อ้างอิง ==
หน่วยเวลา
 
อันตวิทยา
หม่อมหลวงต้อย ชุมสาย

หม่อมหลวงต้อย ชุมสาย  (28 มกราคม พ.ศ. 2449 - พ.ศ. 2504) นักหนังสือพิมพ์ นักเขียนในคณะสุภาพบุรุษ  ศิลปินช่างภาพ  เป็นผู้บุกเบิกวงการถ่ายภาพนู้ดของไทย เมื่อราวทศวรรษ 2480  เคยเป็นอาจารย์ ผู้แนะนำรงค์ วงษ์สวรรค์เข้าสู่แวดวงนักหนังสือพิมพ์
หม่อมหลวงต้อย เป็นบุตรของ พระยาสีหศักดิ์สนิทวงศ์ (หม่อมราชวงศ์ถัด ชุมสาย บุตรหม่อมเจ้าประวิช ชุมสาย กับหม่อมเจ้าหญิงสารภี สนิทวงศ์) กับคุณหญิงสีหศักดิ์สนิทวงศ์ (ติ๊ โภคาสมบัติ ธิดาขุนโภคาสมบัติ (เอม) กับนางโภคาสมบัติ (เอม)) เกิดที่บ้านหลังวัดสังขเวชวิศยราม บางลำพู 
พี่น้องจำนวน 7 คน ได้แก่
หม่อมหลวงติ๋ว ชุมสาย (ญ)
หม่อมหลวงต๋อย ชุมสาย (ช) /นักเรียนเก่าเทพศิรินทร์ DSA
หม่อมหลวงต้อย ชุมสาย (ช) /นักเรียนเก่าเทพศิรินทร์ DSA
ศ.ดร หม่อมหลวงตุ้ย ชุมสาย (ช) /นักเรียนเก่าเทพศิรินทร์ DSA
หม่อมหลวงต่อ ชุมสาย (ญ)
หม่อมหลวงเติบ ชุมสาย (ญ)
หม่อมหลวงสีตอง ชุมสาย (ญ)
บุตรธิดา  คือ พัชนี ชุมสาย ณ อยุธยา ผู้อำนวยการสอน หลักสูตรตำรับอาหารไทยรัตนโกสินทร์ และสีหศักดิ์ ชุมสาย ณ อยุธยา (ต๋อม) เป็นช่างภาพเช่นเดียวกับบิดา และลักษมัณ ชุมสาย ณ อยุธยา เจ้าของร้านอาหารครัวชุมสาย
เข้าศึกษาชั้นมัธยมที่โรงเรียนเทพศิรินทร์  เป็นเพื่อนร่วมชั้นของโชติ แพร่พันธุ์ (ยาขอบ) และเป็นเพื่อนรุ่นเดียวกับกุหลาบ สายประดิษฐ์ สด กูรมะโรหิต และมาลัย ชูพินิจ
หม่อมหลวงต้อมเสียชีวิตเมื่อ พ.ศ. 2504 พระราชทานเพลิงศพ ณ วัดมกุฏกษัตริยาราม เมื่อวันที่ 8 มีนาคม พ.ศ. 2505 
== เครื่องราชอิสริยาภรณ์ ==
==อ้างอิง==
หม่อมหลวง
ราชสกุลชุมสาย
นักเขียนชาวไทย
นักหนังสือพิมพ์ชาวไทย
นักถ่ายภาพชาวไทย
นักการเมืองไทย
สมาชิกสภาผู้แทนราษฎรจังหวัดประจวบคีรีขันธ์
บุคคลจากโรงเรียนเทพศิรินทร์